# Isabel Medina Peralta

Isabel Medina Peralta (Madrid, 20 de juliol de 2002) és una activista neonazi i falangista espanyola. Ha declarat tenir admiració per Ramiro Ledesma Ramos, fundador del feixisme a l'Estat espanyol, també de Juan Aparicio, cofundador de les JONS, de Benito Mussolini, Adolf Hitler, Giovanni Gentile i del filòsof nazi xilè Miguel Serrano, a més de José Antonio Primo de Rivera al qual ha dedicat diversos homenatges.

## Biografia
### Família i joventut abans de militància

Isabel Medina Peralta va néixer l'any 2002. El seu pare és el polític i advocat Juan Manuel Medina, membre d'Aliança per la Unitat Nacional de Ricardo Sáenz de Ynestrillas Pérez el 1996, després a La Falange el 1999, i cap de llista d'⁣España 2000 a les eleccions europees de 2004. Després es va convertir en militant del Partit Popular l'any 2005 i va ser elegit regidor municipal de Seseña (Castella-la Manxa) l'any 2008. Amb la revelació de la seva història d'activisme dins l'extrema dreta el 2011, va deixar la política i es va convertir en columnista de televisió en diversos espais com El Programa de Ana Rosa. La mare d'Isabel Medina Peralta és abadessa budista.
Malgrat el passat d'activista d'extrema dreta del seu pare, Isabel va ser expulsada de casa dels seus pares després que ella participés en un homenatge a José Antonio Primo de Rivera el 2020. Tanmateix, manté relació amb la seva mare.
Isabel s'ha declarat partidària del feixisme des dels 13 anys, tot i que abans d'embarcar-se en l'activisme, va ser una influenciadora de moda.

### Activisme i militància

L'any 2019 va començar els estudis d'història a la Universitat Complutense de Madrid. Allà es va fer membre del sindicat estudiantil Sindicato Español Universitario, vinculat a FE-La Falange.
Activista dins de FE-La Falange, dirigeix la seva branca de dones, que fa referència a la Secció Femenina. L'any 2020 va participar en la fundació del grup neonazi.
El febrer de 2021, va participar en un homenatge als soldats de la Divisió Azul que van morir durant la batalla de Krasny Bor organitzat per un grup neonazi madrileny. Va pronunciar un discurs antisemita, racista i profeixista que va provocar polèmica a Espanya, i va desencadenar un debat sobre la llibertat d'expressió, en un context en què es trobava també el cas el raper d'extrema esquerra Pablo Hasél, condemnat a presó acusat d'apologia del errorisme i per insultar la Corona i les institucions de l'estat.
El setembre de 2021, va anar a Düsseldorf per assistir a un curs de formació d'activistes de deu mesos del partit neonazi alemany Der III. Weg, incloent-hi aprendre a desenvolupar tècniques de propaganda i combat.
El 2022 va deixar Bastión Frontal per diferències amb el colíder Rodrigo Miguélez. El grup es va dissoldre poc després.
El novembre de 2023 va participar en una manifestació contra l'amnistia dels responsables del referèndum de 2017 sobre la independència de Catalunya. Va fer una salutació nazi davant la seu del Partit Socialista Obrer Espanyol i va ser esbroncada pels manifestants. Aquesta manifestació fou una oportunitat per a ella d'inaugurar un nou grup de tendència violenta anomenat Sección de Asalto. Aquest grup tindria com a referències Der III. Weg i el moviment de resistència nòrdica.

## Casos judicials
### Investigacions de crims d'odi

El febrer de 2021, la fiscalia provincial de Madrid va iniciar una investigació contra Isabel Medina Peralta per delicte d'odi pel seu discurs antisemita en homenatge als soldats de la División Azul.
El novembre de 2021, la Fiscalia Provincial de Madrid va presentar una denúncia contra ella per delicte d'odi, a causa de les seves crides de violència i hostilitat cap als musulmans i cap als migrants marroquins durant una manifestació de Bastión Frontal davant l'ambaixada del Marroc a Espanya el maig de 2021 com a resposta a la crisi migratòria a Ceuta de 2001.

### Conflictes legals a Alemanya

Alertades per les autoritats espanyoles, les autoritats alemanyes van registrar les pertinences d'Isabel Peralta quan aquesta va visitar Alemanya el març de 2022 i van descobrir diversos objectes nazis, entre ells una còpia de Mein Kampf. Com a resultat, se li va impedir l'entrada a Alemanya i Alemanya va obrir una investigació sobre ella per distribuir material de propaganda inconstitucional i per utilitzar símbols no conformes.
El gener de 2023, Alemanya va decidir prohibir l'entrada d'Isabel Medina Peralta al seu territori sine die, considerant que representava un perill per a Alemanya en jugar "un paper decisiu" dins de les xarxes d'extrema dreta europees.

## Ideologia i posicionament

Isabel es declara falangista, obertament antisemita i racista, i neonazi. S'oposa a la immigració, és homòfoba, i negacionista de l' Holocaust. Es declara també «jonsista», feixista i nacionalsocialista. A més, ha sigut descrita com a antifeminista per mitjans de comunicació com la ràdio Onda Cero. El novembre de 2021, el Shimon Samuels, director de Relacions Internacionals del Centre Wiesenthal, carregà contra La Sexta per l'entrevista que varen emetre en horari de màxima audiència a Isabel Peralta, a qui considerava una icona dels grups d'extrema dreta.
Les seves declaracions antisemites la van enfrontar al partit d'extrema dreta Vox, als falangistes de la Falange Española de las JONS i a una confraria de veterans de la División Azul. Ella acusa Vox de ser electoralista i l'acusa de «veure la nació com un símbol en lloc de centrar-se en la seva gent».

## Referències

* ↑ ««He entregado mi vida al fascismo»» (en castellà). La Razón, 17-03-2022. [Consulta: 14 desembre 2024].
* 1 2 3 Badcock, James «'Fascist influencer' and Left-wing rapper plunge Spain into free speech row» (en anglès). The Daily Telegraph, 20-02-2021. ISSN: 0307-1235 [Consulta: 20 novembre 2023].
* ↑ «La tensa relación entre la falangista Isabel Peralta y su padre, colaborador de Ana Rosa Quintana» (en castellà). La Vanguardia, 19-11-2021. [Consulta: 14 desembre 2024].
* 1 2 Eñaut Zuazo. «La tensa relación entre la falangista Isabel Peralta y su padre, colaborador de Ana Rosa Quintana» (en castellà). La Vanguardia, 19-11-2021. [Consulta: 21 novembre 2023].
* 1 2 3 4 5 6 7 8 9 Bea Téllez de Meneses. «Así es Isabel Peralta: la joven fascista hija de un exedil del PP» (en castellà). Vozpópuli, 17-02-2021. [Consulta: 19 novembre 2023].
* 1 2 3 4 5 6 Carlos Hidalgo. «Isabel Medina Peralta, de hija de un exedil del PP a musa del fascismo español» (en castellà). ABC, 05-03-2021. [Consulta: 20 novembre 2023].
* ↑ «Isabel Medina, la falangista socialista: su padre la echó de casa y se queda sin trabajo» (en castellà). El Español, 20-02-2021. [Consulta: 14 desembre 2024].
* 1 2 3 4 Inmaculada Cobo. «Isabel Medina Peralta también enfada a los falangistas de verdad» (en castellà). El Mundo, 19-02-2021. [Consulta: 19 novembre 2023].
* ↑ «Así es Isabel Medina, la nueva musa del fascismo: «Odio más a Vox que a Podemos»» (en castellà). Última Hora, 17-02-2021. [Consulta: 19 novembre 2023].
* 1 2 3 4 5 Carmen Aguilera-Carnerero. «“The Jew Is To Blame”: Young Neo-Fascists In Spain Spark Outrage» (en anglès). Centre for Analysis of the Radical Right, 23-04-2021. [Consulta: 20 novembre 2023].
* 1 2 «La Fiscalía denuncia a una líder falangista por incitar a la violencia contra marroquíes y musulmanes» (en castellà). ElDiario.es, 08-11-2021. [Consulta: 20 novembre 2023].
* 1 2 «Los neonazis españoles firman su acta de defunción: Bastión Frontal se disuelve por Whatsapp» (en castellà). El Periódico de España, 05-10-2022. [Consulta: 22 novembre 2023].
* 1 2 3 Alejandro Maisanaba. «La falangista Isabel Medina Peralta arremete contra Rocío Monasterio por apoyar a los judíos» (en castellà). La Razón, 19-02-2021. [Consulta: 19 novembre 2023].
* 1 2 «Isabel Peralta, la líder falangista española, se va a Alemania becada por un partido nazi» (en castellà). El Periódico de España, 21-10-2021. [Consulta: 20 novembre 2023].
* ↑ «Une militante néo-nazie espagnole reçoit une bourse pour se former en Allemagne» (en francès). The Times of Israël, 10-11-2021. [Consulta: 22 novembre 2023].
* 1 2 «Alemania veta la entrada de por vida a la falangista Isabel Peralta, hija de Juan Manuel Medina» (en castellà). Mundo Deportivo, 06-01-2023. [Consulta: 21 novembre 2023].
* ↑ «¿Quién es Isabel Peralta, el joven rostro de la extrema derecha en España becada en Alemania por un partido nazi?» (en castellà). Onda Cero, 19-11-2021. [Consulta: 14 desembre 2024].
* ↑ Ignasi Jorro. «Cisma en la cúpula del movimiento neonazi español» (en castellà). Crónica Global, 21-09-2022. [Consulta: 22 novembre 2023].
* 1 2 «Quién es Isabel Peralta, la española a la que Alemania ha denegado su entrada y que fue abucheada en Ferraz» (en castellà). Marca, 08-11-2023. [Consulta: 21 novembre 2023].
* ↑ «Quién es Isabel Peralta, la falangista que ha hecho el saludo nazi en Ferraz» (en castellà). El Plural, 08-11-2023. [Consulta: 22 novembre 2023].
* ↑ «La falangista Isabel Peralta, abucheada por los manifestantes en Ferraz tras subirse a una marquesina y hacer el saludo nazi» (en castellà). 20 Minutos, 07-11-2023. [Consulta: 22 novembre 2023].
* ↑ «Las protestas en Ferraz impulsan la ultra Sección de Asalto, de Isabel Peralta: "La amnistía solo se responde con violencia"» (en castellà). El Independiente, 08-11-2023. [Consulta: 22 novembre 2023].
* ↑ Domingo Díaz. «Isabel Peralta: "Levanto el brazo para que Vox no se haga con la manifestación; son unos capitalistas"» (en castellà). El Español, 09-11-2023. [Consulta: 22 novembre 2023].
* ↑ «Fiscalía de Madrid investiga a neonazis que homenajearon a soldados franquistas y proclamaron consignas antijudías» (en castellà). La Diaria, 16-02-2021. [Consulta: 21 novembre 2023].
* ↑ «La Fiscalía denuncia a la falangista Isabel Peralta por "apremiar" a la violencia contra migrantes marroquiés y musulmanes» (en castellà). La Sexta, 08-11-2021. [Consulta: 21 novembre 2023].
* ↑ A.P. «Une Espagnole appelle à la violence contre les Marocains» (en francès). Bladi.net, 09-11-2021. [Consulta: 21 novembre 2023].
* ↑ «Polizei verweigert spanischer Rechtsextremistin die Einreise» (en alemany). Der Spiegel, 17-03-2022. [Consulta: 21 novembre 2023].
* ↑ «La Policía alemana impide la entrada a la neonazi Isabel Medina Peralta» (en castellà). El Correo, 17-03-2022. [Consulta: 21 novembre 2023].
* ↑ «Alemania prohíbe la entrada a la falangista Isabel Medina Peralta por llevar una esvástica y un libro de Hitler» (en castellà). Antena 3, 17-03-2022. [Consulta: 21 novembre 2023].
* ↑ Ignasi Jorro. «Las razones de Alemania para vetar de por vida a Isabel Peralta» (en castellà). Crónica Global, 06-01-2023. [Consulta: 21 novembre 2023].
* 1 2 «Espagne: plainte contre une néo-nazie qui avait appelé au meurtre de Marocains» (en francès). H24Info, 09-11-2021. [Consulta: 21 novembre 2023].
* 1 2 «¿Quién es Isabel Peralta, el joven rostro de la extrema derecha en España becada en Alemania por un partido nazi?» (en castellà). Onda Cero, 19-11-2021. [Consulta: 21 novembre 2023].
* ↑ «El centro Simon Wiesenthal carga contra La Sexta por la entrevista en prime time a Isabel Peralta» (en castellà). El Independiente, 19-11-2021. [Consulta: 14 desembre 2024].